hu hu hu en hu hu hu su de hu hu hu hu en en hu hu hu en hu en hu en hu hu hu hu hu hu hu hu hu hu hu en en hu en en hu hu hu
Pioneer N30 és N50: hálózati audió lejátszók - EuroHifi
[No form id or name provided!]
2014. március 27. csütörtök, 00:00
A hálózati funkciókkal nem rendelkező AV vevőerősítőkhöz ajánlja a Pioneer új N30 és N50 hálózati audió lejátszóit, amelyek arra szolgálnak, hogy PC-n, hálózati szerveren (NAS), merevlemezen, vagy USB tárolón illetve Apple iPod/iPhone/iPad mobilkészülékeken tárolt zenéket valamint internetes rádióállomásokat lehessen elérni.
Pioneer N50 fekete és ezüst kivitelben
A DLNA 1.5 minősítésű valamint Apple „AirPlay” hálózati fájleléréssel is felvértezett N30 és N50 nagyfelbontású WAV és FLAC (192kHz/24bit hálózaton át, 96kHz/24bit USB bemeneten át), LPCM és tömörített MP3, AAC, WMA (320kbit/sec) audió állományokat tudnak lejátszani.
A lejátszók minimalista megjelenésű alumínium előlapjában egy 61 mm-es 320x240 pixel felbontású színes képernyő attól jobbra kezelőgombok találhatóak. Az optimális hangminőség érdekében minden lejátszó nagypontosságú órajellel rendelkezik az időzítési hibák minimalizálása érdekében.
Az előlapi USB port lehetővé teszi az iPod, iPhone és iPad töltését és azok tartalmának lejátszását, s persze ez USB tárolóeszközre mentett fájlokra is vonatkozik. Az Ethernet LAN csatlakozó mellett az opcionális AS-WL300 adapterrel WLAN kapcsolat, az AS-BT200 adapterrel Bluetooth vezeték-nélküli fájlátvitel és „Air Jam” alkalmazás is működhet a lejátszókon.
Fölül az N30, alul az N50
Az N50 ezenfelül egy aszinkron USB D/A konverteres bementtel is rendelkezik, közvetlen USB csatlakozást téve lehetővé egy PC-vel vagy laptoppal az otthoni hálózati elérés nélkül.
További plusz funkciói az N50 lejátszónak az automatikus szintszabályzás, a Pioneer Sound Retriever tömörített zenei formátumok hangminőségét javító technológia és a Hi-bit 32 hangfeldolgozás.
Az N30 és N50 lejátszókhoz is használható távirányítóként egy Apple iPod/iPhone/iPad valamint Android mobilkészülék az ingyenes Pioneer „ iControl” alkalmazással.
Idehaza az N30 119.900 forint, az N50 184.900 forint javasolt fogyasztói áron kapható.
Módosítás dátuma: 2014. március 27. csütörtök, 15:09
Joomla SEO powered by JoomSEF
Valid XHTML & CSS | Template Design Fulike | Copyright © 2009 by Fulike
Weboldalunk böngészésével Ön beleegyezik, hogy a számítógépén, illetve mobil eszközén cookie-kat tároljunk. A cookie-khoz tartozó beállításokat a böngészőben lehet módosítani To find out more about the cookies we use and how to delete them, see our privacy policy.
Elfogadom az oldalról a sütiket.